Nothofagus antarctica

***Nothofagus antarctica*** é unha árbore da orde das fagales, familia das notofagáceas, que é a especie tipo do seu único xénero, *Nothofagus*.

É propia do Suramérica, do bosque andino patagón. A súa aparición na illa Hoste fixo que se considerara a árbore máis austral da Terra; porén, en 2019 encontrouse que *Nothofagus betuloides* chegaba máis ao sur, á illa Hornos, a unha latitude de 55° 56′ 50″ S.

## Características 
*Nothofagus antarctica* é unha árbore caducifolia que alcanza a medir entre os 10 e os 25 m de altura e ten troncos delgados de configuración escalonada. As follas son simples e alternas, de 5 a 35 mm de longo, co bordo dentado e ondulado; están cubertas cunha cera de aroma doce. E cor da follaxe é verde medio tornándose a amarela-avermellada no outono. Perde por completo as súas follas no inverno. A flor é pouco rechamante, de cor amarela verdosa. O froito mide 6 mm, é moi fragrante e está composto de 4 valvas que conteñen tres noces. A  casca das árbores novas son lisas, de cor gris ou parda purpúrea, con destacadas lenticelas brancas horizontais; a casca das árbores vellas é áspera e fisurada, de cor gris.

## Usos 
A súa madeira úsase principalmente para leña. 

A árbore foi plantada na costa norte do Pacífico dos Estados Unidos. 

Tamén foi introducida con éxito como árbore ornamental nas illas Británicas, onde se desenvolve moi ben. 

As árbores plantadas nas illas Feroe, que foron importadas da súa austral distribución na Terra do Fogo mostraron boa resistencia ao frío.

## Taxonomía 
### Descrición 
A especie foi descrita en 1871 polo botánico, zoólogo e biólogo mariño danés Anders Sandoe Oersted, e  publicada en *Skrifter Udgivne af Videnskabs-Selskabet i Christiana. Mathematisk-naturvidenskabelig Klass* **5** (9): 354. 

### Etimoloxías 
Para a do xénero véxase *Nothofagus*.

O epíteto específico, *antarctica*, alude á distribución xeográfica, na zona antártica.

### Sinónimos 
Ademais de polo nome válido actualmente, a especie coñeceuse tamén polos sinónimos:
* *Fagus antarctica* G.Forst.
* *Calucechinus antarctica* (G.Forst.) Hombr. & Jacquinot ex Decne. in J.S.C.Dumont d'Urville.
* *Calucechinus montagnei* (Hombr. & Jacquinot) Hombr. & Jacquinot ex Decne. in J.S.C.Dumont d'Urville.
* *Fagus montagnei* Hombr. & Jacquinot.
* *Fagus alpina* Poepp. ex A.DC. in A.P.de Candolle.
* *Fagus antarctica* var. *sublobata* A.DC. in A.P.de Candolle.
* *Fagus antarctica* var. *uliginosa* A.DC. in A.P.de Candolle.
* *Fagus uliginosa* Phil. ex A.DC. in A.P.de Candolle.
* *Fagus antarctica* var. *microphylla* Phil.
* *Fagus antarctica* f. *latifolia* Kurtz ex Albov.
* *Fagus antarctica* var. *palustris* Albov.
* *Fagus antarctica* var. *subalpina* Albov.
* *Nothofagus montagnei* (Hombr. & Jacquinot) Krasser.
* *Nothofagus uliginosa* (A.DC.) Krasser.

## Notas 
## Véxase tamén 
### Bibliografía 
* Donoso, C. (2005): *Árboles nativos de Chile. Guía de reconocimiento*. Edición 4ª. Valdivia, Chile: Marisa Cuneo Ediciones, 136 p.
* Hoffmann, Adriana (1998): *Flora Silvestre de Chile, Zona Central*. Edición 4ª. Santiago: Fundación Claudio Gay, 254 p.
* Rodríguez, R. & Quezada, M. (2003): "Fagaceae". En C. Marticorena e R. Rodríguez, eds., *Flora de Chile* **2** (2): 64–76. Concepción: Universidad de Concepción.

### Outros artigos 
* Notofagáceas

### Ligazóns externas 
* http://www.pharmakobotanik.de/systematik/8_strasb/vorlesung/document/sysv602.htm Foto.
* http://www.helsinki.fi/~jhyvonen/PB/N/Nothofagus%20antarctica-pp.JPG  Foto.
* http://www.helsinki.fi/~jhyvonen/PB/N/N.%20antarctica%20mire%20margi-pp.JPG  Foto.
* http://www.helsinki.fi/~jhyvonen/PB/N/Nothofagus%20antarctica%20lv-pp.JPG  Foto.
* 
* 
* 
* 
* Fuente de Información